จับตาพรุ่งนี้! “แบงก์ชาติอังกฤษ” ขึ้นดอกเบี้ย 0.50% สูงสุดรอบ 27 ปี
จับตาพรุ่งนี้! “ธนาคารกลางอังกฤษ” ประกาศขึ้นดอกเบี้ย 0.50% สูงสุดรอบ 27 ปี เพื่อควบคุมเงินเฟ้อที่ดีดขึ้นแตะระดับสูงสุดรอบ 40 ปี
จับตาพรุ่งนี้! “ธนาคารกลางอังกฤษ” ประกาศขึ้นดอกเบี้ย 0.50% สูงสุดรอบ 27 ปี เพื่อควบคุมเงินเฟ้อที่ดีดขึ้นแตะระดับสูงสุดรอบ 40 ปี
3 ส.ค. 2565

ผู้สื่อข่าวรายงานว่า ในการประชุมของ ธนาคารกลางอังกฤษ หรือ BOE ที่จะมีขึ้นในวันพรุ่งนี้ (4 สิงหาคม) โดยนักวิเคราะห์ และนักเศรษฐศาสตร์ส่วนใหญ่คาดว่า จะมีการปรับอัตราดอกเบี้ยขึ้น 0.50% ซึ่งจะเป็นการปรับขึ้นในอัตราที่สูงที่สุดในหนึ่งครั้งตั้งแต่ปี พ.ศ. 2538 หรือในรอบ 27 ปี และจะทำให้อัตราดอกเบี้ยเงินฝากของอังกฤษสูงขึ้นแตะ 1.75% เพื่อเป็นการควบคุมเงินเฟ้อที่พุ่งสูงขึ้นอย่างต่อเนื่อง โดยดัชนีราคาผู้บริโภคของสหราชอาณาจักรในเดือนมิถุนายน 2565 อยู่ที่ระดับ 9.4% ซึ่งเป็นตัวเลขที่สูงสุดในรอบ 40 ปี สืบเนื่องจากราคาอาหารและพลังงานที่ยังปรับตัวสูงขึ้นอย่างต่อเนื่อง
สำหรับก่อนหน้านี้ นายแอนดรูว์ เบลีย์ ผู้ว่าการธนาคารกลางอังกฤษ ส่งสัญญาณขึ้นดอกเบี้ย 0.50% ในการกล่าวปราศรัยเมื่อเดือนกรกฎาคมที่ผ่านมา โดยระบุว่า ธนาคารกลางจะไม่มีทั้งคำว่า “ถ้า” หรือ “แต่” ในพันธะของแบงก์ชาติที่จะนำอัตราเงินเฟ้อกลับมาสู่ระดับ 2% ตามเป้าหมาย